BG
C 94/24
Официален вестник на Европейския съюз
13.3.2023 г.
Искания на ищеца — Да обяви, че като запазва в действие член 2 от Закон № 25/2018 от 14 юни 2018 г., с който се добавя параграф 7 към член 25 от Закон 31/2009 от 3 юли 2009 г. в редакцията му, изведена от Закон № 40/2015 и, който предвижда, че „Притежателите на диплома инженер по гражданско строителство, посочени в приложението към Директива 2005/36/ЕО (1) на Европейския парламент и на Съвета от 7 септември 2005 година относно признаването на професионалните квалификации, изменена с Директива 2013/55/ЕС от 20 ноември 2013 г., с обучение, включено в посочените там учебни години, които докажат, че в областта на разпоредбите на Декрет № 73/73 от 28 февруари 1973 г. са участвали в периода от 1 ноември 2009 г. до 1 ноември 2017 г. архитектурен проект, получил одобрение от общината, могат да изработват специално предвидените в посочения декрет проекти при определените в него условия и при зачитане на действащия правен режим за съответната дейност, като при това остават подчинени на изпълнението на задълженията, установени в настоящия закон и, когато е приложимо, на доказването им пред компетентните административни органи“, Португалската република не е изпълнила задълженията си съгласно член 49, параграф 1 от приложение VI и член 59, параграф 3 от Директива 2005/36/ЕО, както и на членове 45, 49 и 56 ДФЕС. — да се осъди Португалската република да заплати съдебните разноски.
Основания и основни доводи Инженерите, чиито дипломи са изброени в приложение VI от Директива 2005/36/ЕО на Европейския парламент и на Съвета от 7 септември 2005 година относно признаването на професионалните квалификации, ще придобият права за реализиране на архитектурни проекти в целия Европейски съюз („придобити права“).
Инженерите притежават придобити права само ако са завършили образованието си най-късно през учебната година, посочена в приложение VI от Директивата.
През 2018 г. Португалската република приема законодателство (Закон No 25/2018 от 14 юни 2018 г.), което значително ограничава придобитите права от тези инженери, достъпа до професията архитект и свободното движение на хора.
По-специално, член 2 от този закон: a. ограничава придобитите права на инженери по гражданско строителство, чието обучение е започнало през учебните години, посочени в директивата — т.е., като изключва възможността всички инженери по гражданско строителство, чието обучение е започнало през предходни учебни години да упражняват придобитите си права; и b. изисква по дискриминиращ начин, без каквото и да е основание, изведено от директивата, инженер по гражданско строителство да е участвал в периода от 1 ноември 2009 г. до 1 ноември 2017 г. в архитектурен проект, получил одобрение от община.
Това изискване е особено трудно за изпълнение, тъй като считано от 2015 г., португалските местни органи отхвърлят систематично архитектурни проекти, представени от инженери, ползващи се с придобити права съгласно Директива 2005/36/ЕО.
На 24 януари 2019 г. Комисията изпраща официално уведомително писмо до Португалската република.
Вследствие на това на 29 февруари 2020 г. е изпратено мотивирано становище до Португалската република, на което последната не е отговорила.
(1)
ОВ L 255, 2005 г., стр. 22; Специално издание на български език, 2007 г., глава 5, том 8, стр. 3).
Жалба, подадена на 23 декември 2022 г. от Trebor Robert Bilkiewicz срещу решението, постановено от Общия съд (пети състав) на 26 октомври 2022 г. по дело T-273/21 — The Bazooka Companies/EUIPO (Дело C-783/22 P) (2023/C 94/27) Език на производството: английски Страни Жалбоподател: Trebor Robert Bilkiewicz (представител: P. Ratnicki-Kiczka, adwokat)